ETXEBARRIETA LEGRAND (EH Bildu, 2019-02-28):
Eskerrik asko, eguerdi on eta ongi etorriak.
Berdintasun Politikak eta ikuspegi intersekzionala izatearen beharraz arituko gara gaur, eta horregatik eskerrak eman nahi dizkiot Guanche andereari ekarritako proposamenagatik, uste dugulako benetan garrantzitsua dela, bere garaian emakume helduen inguruan hitz egin genuen moduan edo, ba aniztasun ezberdinak erdigunean jartzea.
Eta zein kasualitate, gaur bi gai eramatea tokatu zaidala, eta emakumeok lantzen dugun honetan elkarrizketa eta akordioa badaukagulako. Eta pozten naiz elkarrizketarako gogoa egotea berdintasun politiken inguruan hitz egiten ari garenean.
Atzo Ordizian izan nintzen hitzaldi batean, eta atera ziren galdera ezberdinen artean, herritartasunaren inguruan eta emakumeon herritar izateko eskubidearen inguruan hitz egiten egon ginen.
Eta lesbianek zein zailtasun zituzten herri txikietan haien bizi prozesuak garatzeko, horretaz ari ginen, edo bueno, normaltasunaren kontra aritzen ziren horiek, nolako zailtasunak zituzten herrietan beraien herritartasun hori garatzeko; hau da homogeneotasunetik kanpo geratzen ziren gorputz guzti horiek zein toki zeukaten herritartasunean, hau da, politika publikoetan.
Eta aniztasun funtzionala daukazuen emakumeok, ez da soilik egotea dagokizuela, baizik eta guztiz ikus ezin bilakatu nahi zaituztetela politika hauekin. Eta hain zuzen, ikuspuntu hauek txertatzea, aniztasuna txertatzea, guztiontzako mesedegarria izango da, herritartasun inklusiboez hitz egingo dugulako, eta uste dut horretan oraindik ere egiteko asko daukagula.
Eta hemen badaukat Argia aldizkarian egindako, Fekoorreko kideei egindako elkarrizketa bat. Uste dut hasiera bera bakarrik irakurrita asko esaten duela ikusezintasun honetaz ari naizenean: "Ikusezinak izan gara orain arte, ikusezinak legeetan beste emakumeentzat, mugimendu feministarentzat. Zorionez, azken urteetan egiten ari garen lanari esker, ikusgarriak bihurtu gara". Eta esango nuke zorionez eta zoritxarrez, zeren ez da makala hartu duzuen ibilbidea, eta noiztik ari zareten lan hau egiten.
Eta guk proposatzen genuen zuzenketa hain zuzen hortik zetorren, dagoeneko eginda zegoen lan hori aintzat hartzea. Eta ikerketak badaude, gidak badaude dagoeneko politika publikoetan aniztasun funtzionala zeharlerrotasunez txertatzea nola egin daitekeen proposatzeko.
Egia da 2008ko lan batez ari garela, baina tamalez 10, 11 urte pasa dira, eta hor dagoen guztia egiteke dago oraindik. Orduan uste dut, beno, egungo testuingurura egokitzea garrantzitsua dela, baina egindakoa ere bai aintzat hartzea beharrezkoa dela.
Hiritartasun inklusibo horietan, politika publikoen eraldaketa proposamen horretan, oh sorpresa, sexualitateaz hitz egiten dugulako; oh sorpresa, aniztasun funtzionala duten emakumeek ginekologora ere joan behar dutelako; oh sorpresa, lan munduaz hitz egiten dugulako, amatasunaz hitz egin nahi dugulako. Horretaz guztiaz hitz egin nahi dugulako.
Eta badirudi beraien identitate bakarra daukaten aniztasun funtzionalaren araberakoa dela eta ez haien identitate anitzen araberakoa, emakume bezala, etorkin bezala, aniztasun funtzionala duten pertsona bezala, lesbiana bezala ere bai, zeren, oh sorpresa, sexualitate anitzak daude ere bai funtzio anitzak ditugun pertsona guztien artean.
Beraz, uste dut badela garaia intertsekzionalitatearen ikuspuntu hau ere gure politika publikoetan txertatzeko, estankoak diren identitateak alde batera uzteko, eta zirrikitu guzti horietan jende gehiegi alboan geratu dela aitortzen hasi beharko genuke.
Alboan dauden guzti horiek erdigunera eraman, politika publikoen erdigunera eraman, egindako lana aintzat hartu eta lanean ari direnekin bidea egin, eta hor, adibidez, besteak beste, nik bai aipatuko nuke indarkeria matxistaren inguruan, Fekoorrek Emakunderekin batera egiten ari duen...
...ari direnekin bidea egin. Eta hor adibidez besteak beste, nik bai aipatuko nuke indarkeria matxistaren inguruan (...) Emakunderekin batera egiten ari duen lan horretan, ikuspuntu hori integratzearen beharra aintzat jartzen ari dira, eta erdigunean jartzen ari dira.
Eta espero dugu eta suposatzen dugu, etorriko den lege erreformak hori ere bai erdigunean ekarriko duela.
Baina bada garaia. Hasi gaitezen hain poblatuak diren bazter horiek erdigunera ekartzen, hausnarketa egiten, eta albiste edo erreportai honetan esaten zen, eta haien burua identifikatzen zuten pertsona hauek zioten moduan, munduaren aurka altxatu garen arima errebeldeak gara.
Viva arima errebelde horiek, viva arima errebeldeak politika publikoen erdigunean ere bai.
Eskerrik asko.